અરવલ્લી: અરવલ્લી જીલ્લામાં ચેઇનસ્નેચરની ટોળકીના આતંક થી મહિલાઓ ઘરમાંથી બહાર અસલામતી અનુભવી રહી છે જીલ્લાના શહેરી વિસ્તારો છોડીને ચેઇનસ્નેચરો ગ્રામ્ય વિસ્તારના અંતરિયાળ માર્ગો પર નજર ઠેરવી હોય તેમ ઉપરાછાપરી ગ્રામ્ય વિસ્તારમાં રસ્તામાંથી પસાર થતી રાહદારી મહિલાઓ અને દ્રિ-ચક્રીય વાહનો પર પસાર થતી મહિલાઓને નિશાન બનાવી ગળામાં પહેરેલી ચેઇન અને મંગળસૂત્રની લૂંટ કરી હવામાં ઓગળી જતા પોલીસતંત્ર અને વિવિધ શાખાઓની શાખ દાવ પર  લાગી છે સાબરકાંઠા એલસીબી પોલીસે ટીંટોઈ ગામે ચેઈનસ્નેચીંગ ઘટનાને અંજામ આપનાર બે ચેઇનસ્નેચરોને દબોચી લઈ અરવલ્લી જીલ્લા પોલીસતંત્રની કામગીરી સામે પ્રશ્નાર્થ ઉભા કરી દીધા છે.